આર્મી ચીફ જનરલ બિપિન રાવતે કહ્યું કે દેશના ઉત્તર પૂર્વમાં બહારથી ગેરકાનૂની વસ્તીના આવવા પાછળ પ્રોક્સી એન્ગલ છે. જેની યોજના પશ્ચિમી પડોસી (પાકિસ્તાન)એ બનાવી છે અને તેના ઉત્તરી પડોસી (ચીન)થી સમર્થન મળે છે. તે હંમેશા ઈચ્છે છે કે વિસ્તારમાં પ્રોક્સી યુદ્ધ લડવામાં આવે. દેશના ઉત્તર પૂર્વમાં સીમા સુરક્ષાને લઈને બુધવારે રાજધાનીમાં યોજાયેલા એક સેમિનારમાં આર્મી ચીફે કહ્યું કે સામે વધારે મજબૂત દેશ હોય અને તેની સાથે પરંપરાગત રીતે નિપટી શકાય તેમ ના હોય ત્યારે પ્રોક્સી રીતનો ઉપયોગ કરાય છે.